Predkladacia správa

	Ministerstvo zdravotníctva Slovenskej republiky a Správa štátnych hmotných rezerv Slovenskej republiky predkladajú materiál na rokovanie vlády Slovenskej republiky na základe bodu II. uznesenia Bezpečnostnej rady Slovenskej republiky č. 197 z 9. januára 2008.

	Obsahom materiálu je navrhnúť nový spôsob ochraňovania zásob mobilizačných rezerv vytváraných pre rezort zdravotníctva. Materiál bol spracovaný Ministerstvom zdravotníctva Slovenskej republiky v spolupráci so Správou štátnych hmotných rezerv Slovenskej republiky na základe analýzy súčasného stavu a spôsobu ochraňovania zásob mobilizačných rezerv.

	Cieľom predkladaného materiálu je navrhnúť efektívny spôsob ochraňovania mobilizačných rezerv, ktorý prinesie rýchlejšiu a pohotovejšiu dostupnosť mobilizačných rezerv v prípade vzniku krízovej situácie alebo mimoriadnej udalosti, ako aj zjednodušiť a zefektívniť obmenu mobilizačných rezerv, čím by sa zabránilo vzniku finančných strát pri nespotrebovaní liekov a zdravotníckych pomôcok v stanovenej lehote ich použiteľnosti.

      	Materiál prešiel riadnym medzirezortným pripomienkovým konaním. Vyhodnotenie medzirezortného pripomienkového konania je súčasťou materiálu, pripomienky boli do materiálu zapracované. Materiál sa predkladá bez rozporov.